הטבע הוא אחד האתרים המחזירים אותנו למחוזות נשכחים באישיותנו. הטבע מחבר לתחושת פשטות ונינוחות ומציף עונג והנאות קטנות ששצף החיים משכיח מאיתנו… לא פלא אם כן, כי זוגות רבים בוחרים לערוך את חתונתם בטבע. הלכה למעשה, אלו הם לא האירועים היחידים שחוגגים בשנים האחרונות בסביבה טבעית. יותר ויותר אירועים יוצאים מתוך הדלתות הסגורות והאולמות החרושים לעייפה לכיוון של אירועים בטבע מסוגים שונים ומגוונים.
בין מגוון האירועים שניתן לראות כי הם נערכים בטבע ופחות במקומות סגורים ניתן למנות את החתונות הערוכות באופן רומנטי וקסום, אירועים עסקיים ההופכים את האווירה בכללותה לנעימה ומעשירה, אירועים משפחתיים המעניקים חוויה ייחודית לאורחים ועוד. אפילו כנסים גדולים אשר עד השנים האחרונות היו נערכים במקומות סגורים מפאת הרשמיות, מבקשים רענון והופכים להיות חוויה ייחודית דווקא כשהם נערכים מחוץ למקומות המוכרים והידועים.
בעלי ואנשי עסקים, יזמים ואחרים עורכים את האירועים הנחשבים ביותר בטבע – במקומות חלומיים המעניקים לאירוע תחושה כפרית ורומנטית. אירועים בטבע לוקחים את האורחים לחוויה עשירה יותר – שכן הם נושאים בחובם את הריח הייחודי לטבע, את הרעננות המאפיינת אותו, את הצמחים והפרחים שהטבע מציע, את מגוון האפשרויות הנכללות בתפריטים מעניינים הנאכלים באווירה שונה ועוד.
אירועים בטבע הופכים את החוויה לבלתי נשכחת: רבים מהאורחים נשארים עם טעם של עוד ורבים אף עורכים את האירועים שלהם עצמם – במקומות קסומים אחרים בטבע. שוו בנפשכם את עצי האורן או האקליפטוס הרוכנים אליכם, את הריחות הקסומים המגיעים מהשיחים ומהפרחים, את ציוצי הציפורים ואת התפאורה השלובה באופן טבעי ברקע הכללי.
הסלעים, האדמה, מקורות מים זמינים – כל אלו מהווים פלטפורמה ייחודית ומרעננת לאירועים כמו חתונות ובריתות, אירועים עסקיים ואירועים משפחתיים, כנסים ואירועים המיועדים לארגונים. שילוב של התפאורה כולל סלעים מסוגים שונים, צמחים משתרכים, פרחי העונה ועוד – וכל אלו אינם מצריכים השקעה של סטייליסט אלא מהווים תוצאה ישירה של עבודת אימא טבע!
מגוון אירועים הנערכים בטבע מלמדים כי לא מדובר בטרנד חולף אלא בז'אנר שכאן כדי להישאר ולהתרחב. ישראל העמוסה ימי שמש היא המקום האידאלי לעריכת אירועים בטבע.